হাইপারসনিক মিসাইল ছুড়ল ইরান! তেল আবিবে শুরু ধ্বংসযজ্ঞ? দেখুন মধ্যপ্রাচ্যের বড় আপডেট

ওয়েব ডেস্ক: দিন দিন ভয়াবহ হচ্ছে মধ্যপ্রাচ্যের যুদ্ধ (Middle East War)। এবার ইজরায়েলে (Israel) হামলার ঝাঁঝ আরও বাড়াল ইরান (Iran)। বিভিন্ন রিপোর্টে দাবি করা হচ্ছে, ইরান এবার তেল আবিবকে লক্ষ্য করে হাইপারসনিক ক্ষেপণাস্ত্র (Hypersonic Missile) ছুড়ে হামলা চালিয়েছে এবং এই হামলায় ব্যাপক ধ্বংসযজ্ঞের পাশাপাশি অন্তত ১৫০ জনের মৃত্যু এবং ৬০০-র বেশি মানুষের আহত হওয়ার খবর সামনে এসেছে বলে দাবি করা হয়েছে। যদিও এই তথ্য এখনও নিশ্চিত করেনি ইজরায়েল।

বিশেষজ্ঞদের মতে, ইরানের ক্ষেপণাস্ত্র ভাণ্ডার অত্যন্ত শক্তিশালী। তথ্য অনুযায়ী, দেশটির হাতে প্রায় ৩,০০০ ব্যালিস্টিক ও ক্রুজ ক্ষেপণাস্ত্র রয়েছে। এর মধ্যে স্বল্প পাল্লার ‘শাহাব-১’, ‘শাহাব-২’, ‘কিয়াম-১’, পাশাপাশি ‘ফতেহ-১১০’, ‘ফতেহ-৩১৩’ এবং ‘জোলফা’ ধরনের হাইপারসনিক অস্ত্র রয়েছে। মাঝারি পাল্লার ক্ষেপণাস্ত্রের তালিকায় রয়েছে ‘শাহাব-৩’, ‘গদর-১১০’ এবং ‘সেজ্জিল’, যেগুলির পাল্লা প্রায় ৩,০০০ কিলোমিটার পর্যন্ত। সেই কারণে তেল আবিবে হাইপারসনিক ক্ষেপণাস্ত্র হামলা চালানো অসম্ভব কিছু নয়।

আরও পড়ুন: অপ্রতিরোধ্য ‘ড্যান্সিং মিসাইল’ ছাড়ল ইরান! ব্যর্থ আমেরিকা-ইজরায়েলের সব রক্ষাকবচ! এবার কী হবে?

উল্লেখ্য, গত ২৮ ফেব্রুয়ারি মার্কিন যুক্তরাষ্ট্র (USA) এবং ইজরায়েল যৌথভাবে ইরানের বিভিন্ন অঞ্চলে হামলা চালায়। ওই হামলায় রাজধানী তেহরান-সহ একাধিক এলাকা ক্ষতিগ্রস্ত হয় বলে জানা যায়। এমনকি ইরানের সর্বোচ্চ নেতা আয়াতোল্লা আলি খামেনেইয়ের মৃত্যুও হয় আমেরিকার হামলায়। এর পাল্টা জবাবে ইরান মধ্যপ্রাচ্যের বিভিন্ন দেশে ছড়িয়ে থাকা মার্কিন ও ইজরায়েলি ঘাঁটিতে হামলা চালিয়েছে বলে অভিযোগ। কুয়েত, বাহরিন, ওমান, জর্ডন, ইরাক, সংযুক্ত আরব আমিরশাহি, সৌদি আরব, সিরিয়া এবং তুরস্ক—এই সমস্ত দেশে ক্ষেপণাস্ত্র ও ড্রোন হামলার খবর সামনে এসেছে। অন্যদিকে, ইরানের উপরেও লাগাতার হামলা চালিয়ে যাচ্ছে মার্কিন যুক্তরাষ্ট্র ও ইজরায়েল।